
PËR DELEGIM KOMPETENCASH

Në mbështetje të nenit 28 dhe të nenit 29, të ligjit nr. 44/2015, “Kodi i Procedurave Administrative i Republikës së Shqipërisë”, i ndryshuar; germave “b” dhe “ç”, të nenit 13, dhe germës “a”, të nenit 21, të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”; si dhe germës “a”, të pikës 1, të nenit 7, dhe germës “a”, të pikës 1, të nenit 30, të rregullores “Për veprimtarinë e Kolegjit të Posaçëm të Apelimit të Gjykatës Kushtetuese”, të ndryshuar,

URDHËROJ:

1. Delegimin e kompetencave të titullarit të Kolegjit të Posaçëm të Apelimit te znj. Alketa Çeli, me detyrë Sekretar i Përgjithshëm i Kolegjit të Posaçëm të Apelimit, për të kryer procedurat administrative dhe nënshkruar aktet që lidhen me përpunimin tekniko-shkencor të dokumentacionit arkivor të Kolegjit, sipas legjislacionit në fuqi.
2. Znj. Alketa Çeli nuk mund t’i nëndelegojë këto kompetenca.
3. Delegimi i kompetencave mbaron me shfuqizimin e aktit të delegimit.
4. Ngarkohet me zbatimin e këtij urdhri Sekretari i Përgjithshëm i Kolegjit të Posaçëm të Apelimit.
Ky urdhër hyn në fuqi menjëherë dhe botohet në Fletoren Zyrtare.

